Tikkurilan Seudun Eläkkeensaajat ry.

Vernissanrannan piknik 24.5.2023

Kevään yhteinen päätöstilaisuus vietettiin jälleen perinteen mukaan Keravanjoen rannalla kahvitellen ja grillaten.

Ilmojen haltija oli huomioinut suunnitelmamme ja päättänyt pitää oikein kevään parhaimman päivän. Aurinko paistoi ja lämmintä riitti.

Pieni tuulenvire vain lisäsi keväistä nautintoa.

Iloinen ja runsas porukka kokoontui viettämää mukavaa iltapäivää vapaan seurustelun merkeissä.

Lassi ja Pate toimivat grillimestareina ja Laila oli leiponut tosi hyviä munkkeja.

Makkarat ja kahvi maistuivat jokaiselle ja porukan iloinen puheensorina ja nauru raikui joen solinan yli.

Tämä vapaa iltapäivä kruunasi ohjelmia täynnä olleen vuoden.

Kiitos meille kaikille osallistuneille ja hommaa hoitaneille!

aini